2013.gada 19.novembrī Noteikumi Nr. 1333

Rīgā (prot. Nr. 61 9.§)

**Grozījumi Ministru kabineta 2009.gada 24.marta noteikumos Nr.265 "Noteikumi par darbības programmas "Infrastruktūra un pakalpojumi" papildinājuma 3.1.2.1.1.apakšaktivitāti "Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem""**

Izdoti saskaņā ar

Eiropas Savienības struktūrfondu un

Kohēzijas fonda vadības likuma

18.panta 10.punktu

1. Izdarīt Ministru kabineta 2009.gada 24.marta noteikumos Nr.265 "Noteikumi par darbības programmas "Infrastruktūra un pakalpojumi" papildinājuma 3.1.2.1.1.apakšaktivitāti "Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem"" (Latvijas Vēstnesis, 2009, 55., 107.nr.; 2010, 64.nr.; 2011, 131.nr.) šādus grozījumus:

1.1. izteikt 4.punkta otro teikumu šādā redakcijā:

"Kopējais ierobežotās atlases ietvaros pieejamais finansējums ir 142 913 858 *euro*, tajā skaitā Eiropas Reģionālās attīstības fonda finansējums – 121 476 779 *euro* un nacionālais publiskais līdzfinansējums – 10 449 339 *euro*, ko veido Eiropas Reģionālās attīstības fonda projektu līdzfinansēšanai paredzētais valsts budžeta finansējums, un privātais līdzfinansējums – 10 987 740 *euro*, ko var veidot jebkuri finansējuma saņēmēja rīcībā esošie līdzekļi, tajā skaitā kredītresursi, Eiropas Savienības struktūrfondu projektu līdzfinansēšanai izsniegtais valsts aizdevums un citi valsts budžeta līdzekļi, kas nav Eiropas Reģionālās attīstības fonda projektu līdzfinansēšanai paredzētais valsts budžeta finansējums.";

1.2. izteikt 18.punkta otro teikumu šādā redakcijā:

"Projekta minimālā attiecināmo izmaksu kopsumma nav mazāka par 100000 *euro*, bet projekta maksimālā attiecināmo izmaksu kopsumma nepārsniedz 38000000 *euro*.";

1.3. aizstāt 61.punktā skaitli un vārdu "25 000 latu" ar skaitli un vārdu "35 571,80 *euro*".

2. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Izglītības un

zinātnes ministrs Vjačeslavs Dombrovskis